Lanino nacionalinis parkas
Lanino nacionalinis parkas (isp. Parque Nacional Lanín) – saugoma gamtos teritorija vakarų Argentinoje, Patagonijoje, Andų kalnuose, Neukeno provincijoje. Pagrindinis parko objektas – Lanino ugnikalnis. Parke saugomi didele rūšių įvairove pasižymintys miškai (auga notofagai, lumos, araukarijos). Dalis augalų rūšių kitur šalyje neaptinkama. Parke yra daug ežerų: Lakaro, Huečulafkeno, Aluminės, Tromeno ir daug kitų. Ežeruose ir upėse gausų žuvų. Sportinė lašišų ir upėtakių žvejyba. Turistinis nacionalinio parko centras – San Martin de los Andes miestas. Čapelko vietovėje yra slidinėjimo centras. Parko teritorijoje gyvena indėnų mapučių bendruomenės.